న్యూఢిల్లీ: కేంద్ర మాజీ మంత్రి శశిథరూర్ భార్య సునందా పుష్కర్ హత్య కేసులో ఢిల్లీ హైకోర్టు...పోలీసులకు తాజా ఆదేశాలిచ్చింది. 2014 జనవరిలో సునందా పుష్కర్ మృతదేహం కనిపించడంతో సీల్ చేసిన హోటల్ లీలా ప్యాలెస్లోని సూట్ నెంబర్ 345ను తిరిగి తెరవాలని కోర్టు ఆదేశించింది. నాలుగు వారాల్లోగా హోటల్ గది సీల్ తీసేయాలని, ఆగస్టు 19 కల్లా దర్యాప్తు అధికారులు సమగ్ర నివేదికను తమకు సమర్పించాలని కోర్టు ఆదేశించింది. సూట్ నెంబర్ 345ను తిరిగి తెరిచేలా ఆదేశాలివ్వాలని హోటల్ యాజమాన్యం చేసిన విజ్ఞప్తి మేరకు మెట్రోపాలిటన్ మేజిస్ట్రేట్ పంకజ్ శర్మ ఈ ఆదేశాలిచ్చారు. 'దర్యాప్తు సంస్థ (ఢిల్లీ పోలీసులు) సమర్పించిన స్థాయీ నివేదిక ప్రకారం మృతురాలు చనిపోవడానికి కారణం ఏమిటనే విషయంలో ఆ సంస్థ ఒక ముగింపునకు రాలేకపోయింది. అయితే ఆ కారణం చెప్పి లీలా హోటల్ యాజమాన్యాన్ని ఇంకా ఇబ్బంది పెట్టడం సరికాదు' అని పంకజ్ శర్మ అభిప్రాయపడ్డారు. హోటల్ గది ఇంకా సీల్ వేసి ఉంచాలనడానికి సహేతుకమైన కారణాలను కూడా పోలీసులు వివరించలేకపోయారని కోర్టు పేర్కొంది. హోటల్ రూమ్లో చిందరవందరంగా పడి ఉన్న వస్తువులు దర్యాప్తునకు అవసరమైనందున వాటిని జాగ్రత్తగా ఉంచేందుకు తగిన జాగా చూపించాలని  హోటల్ టీమ్ను కోర్టు ఆదేశించింది. గత ఏడాదిగా ఏ విచారణ బృందం కూడా ఆ రూమ్లోకి వెళ్లలేదని, అందువల్ల తదుపరి విచారణకు ఆ రూమ్ అవసరం లేదనే విషయం స్పష్టమవుతోందని కోర్టు అబిప్రాయపడింది. దర్యాప్తు పేరుతో గది మూసివేయడం వల్ల ఇంకెంతమాత్రం హోటల్ యాజమాన్యం నష్టపోకూడదని పేర్కొంది. ఇదే సమయంలో కేసు విచారణ విషయంలో పోలీసులు సమగ్ర నివేదక ఇచ్చేందుకు తాము ఆదేశించిన గడవులోగా వారు హోటల్ రూమ్కు వెళ్లేందుకు కూడా కోర్టు అనుమతించింది.
newdhilly: kendra maji mantri sasitharoor bharya sunanda pushkar hatya kesulo dhilli hycortu...polisulaku taja aadesaalichindi. 2014 janavarilo sunanda pushkar mrutadeham kanipinchadamtho seal chesina hotal leela palesloni suut nembar 345nu tirigi teravaalani kortu aadesinchindi. naalugu vaaraallogaa hotal gadi seal teeseyaalani, aagastu 19 kalla daryaaptu adhikaarulu samagra nivedikanu tamaku samarpinchaalani kortu aadesinchindi. suut nembar 345nu tirigi terichela aadesaalivvaalani hotal yaajamaanyam chesina vignapti meraku metropaliton magistrate pankaj sharma ee aadesaalichaaru. 'daryaaptu samstha (dhilli poliisulu) samarpinchina sthaayee nivedika prakaaram mruturaalu chanipovadaniki kaaranam emitane vishayamlo aa samstha oka mugimpunaku ralekapoyindi. ayithe aa kaaranam cheppi leela hotal yaajamaanyaanni inka ibbandi pettadam sarikaadu' ani pankaj sharma abhipraayapaddaaru. hotal gadi inka seal vesi unchaalanadaaniki sahetukamaina kaaranaalanu kuudaa poliisulu vivarinchalekapoyarani kortu perkondi. hotal roomlo chindaravandaramgaa padi unna vastuvulu daryaaptunaku avasaramainanduna vaatini jaagrattagaa unchenduku tagina jaga chuupimchaalani  hotal teamnu kortu aadesinchindi. gatha edaadigaa e vichaarana brundam kuudaa aa roomloki vellaledani, anduvalla tadupari vichaaranaku aa room avasaram ledane vishayam spashtamavutondani kortu abiprayapadindi. daryaaptu paerutho gadi moosiveyadam valla inkentamaatram hotal yaajamaanyam nashtapokudadani perkondi. ide samayamlo kesu vichaarana vishayamlo poliisulu samagra nivedaka ichenduku taamu aadesinchina gadavulogaa vaaru hotal roomku vellenduku kuudaa kortu anumatinchindi.